CELEX: C2004/190/23
Language: et
Date: 2004-07-24 00:00:00
Title: Kohtuasi C-249/04: Eelotsusetaotlus, mille Cour du travail de Liège, section de Neufchâteau esitas 9. juunil 2004 kohtuasjas José Allard v. Institut national d'assurances sociales pour travailleurs indépendants (INASTI)

24.7.2004   
            
            
               ET
            
            
               Euroopa Liidu Teataja
            
            
               C 190/14
            
         
      EELOTSUSETAOTLUS, mille Cour du travail de Liège, section de Neufchâteau esitas 9. juunil 2004 kohtuasjas José Allard v. Institut national d'assurances sociales pour travailleurs indépendants (INASTI)
   (Kohtuasi C-249/04)
   (2004/C 190/23)
   Euroopa Ühenduste Kohus on saanud Cour du travail de Liège, section de Neufchâteau 9. juunil 2004 otsustatud eelotsusetaotluse kohtuasjas José Allard v. Institut national d'assurances sociales pour travailleurs indépendants (INASTI), mis saabus kohtukantseleisse 11. juunil 2004.
   Cour du travail de Liège, section de Neufchâteau küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 14. juuni 1971. aasta määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes) (1) artikliga 13 ja sellele järgnevate artiklitega on vastuolus see, kui niisuguse sissemakse kindlaksmääramisel nagu vähendatud sissemakse, mida tuleb tasuda vastavalt 31. märtsi 1984. aasta kuninglikule dekreedile nr 289 (millega riigivõla vähendamiseks ja finantstasakaalu tagamiseks kehtestatakse füüsilisest isikust ettevõtjate sissetulekut vähendavad ajutised meetmed), arvestatakse kutsetegevusest saadava tulu hulka tasu, mida füüsilisest isikust ettevõtja on saanud kutsetegevuse eest muu kui maksustava liikmesriigi territooriumil, ning sellise sissemakse tasumise järel ei või füüsilisest isikust ettevõtja taotleda nimetatud riigilt sotsiaalkindlustushüvitisi või muid hüvitisi?
            
         
               2.
            
            
               Kas 25. märtsil 1957 Roomas sõlmitud Euroopa Ühenduse asutamislepinguga ja eelkõige selle artiklitega 39 ja 43 (endised artiklid 48 ja 52) on vastuolus see, kui kirjeldatud tulubaasi alusel arvutatud sissemakse muudetakse kohustuslikuks oma liikumisvabadust kasutavatele füüsilisest isikust ettevõtjatele?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes; muudetud ja ajakohastatud nõukogu 2. juuni 1983. aasta määrusega (EMÜ) nr 2001/83 (EÜT L 230, lk 6, lisa 1).